ระเบียบศูนย์อำนวยการบริหารจังหวัดชายแดนภาคใต้ระเบียบศูนย์อำนวยการบริหารจังหวัดชายแดนภาคใต้ว่าด้วยการคุ้มครองสิทธิเสรีภาพอำนวยความเป็นธรรมและช่วยเหลือประชาชนผู้ได้รับความเสียหายและผู้ได้รับผลกระทบอันสืบเนื่องจากเหตุการณ์ความไม่สงบในจังหวัดชายแดนภาคใต้พ.ศ. ๒๕๕๖ โดยที่จังหวัดชายแดนภาคใต้เป็นพื้นที่ที่มีลักษณะพิเศษในด้านเศรษฐกิจสังคม ศาสนาและวัฒนธรรม อีกทั้งมีสถานการณ์ความไม่สงบซึ่งเป็นปัญหาที่ส่งผลกระทบต่อความสงบสุขของประชาชนและการพัฒนาของประเทศและโดยที่พระราชบัญญัติการบริหารราชการจังหวัดชายแดนภาคใต้ พ.ศ. ๒๕๕๓กำหนดให้ศูนย์อำนวยการบริหารจังหวัดชายแดนภาคใต้ (ศอ.บต.)มีอำนาจหน้าที่ในการคุ้มครองสิทธิเสรีภาพอำนวยความเป็นธรรมและช่วยเหลือประชาชนประกอบกับยุทธศาสตร์ด้านการพัฒนาจังหวัดชายแดนภาคใต้กำหนดให้ช่วยเหลือเยียวยาฟื้นฟูผู้เสียหายและผู้ได้รับผลกระทบอันสืบเนื่องจากเหตุการณ์ความไม่สงบในจังหวัดชายแดนภาคใต้ให้มีคุณภาพชีวิตที่ดีขึ้น และมีความยั่งยืน ดังนั้น อาศัยอำนาจตามมาตรา ๙ (๖)แห่งพระราชบัญญัติการบริหารราชการจังหวัดชายแดนภาคใต้ พ.ศ. ๒๕๕๓ จึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบศูนย์อำนวยการบริหารจังหวัดชายแดนภาคใต้ว่าด้วยการคุ้มครองสิทธิเสรีภาพอำนวยความเป็นธรรมและช่วยเหลือประชาชนผู้ได้รับความเสียหายและผู้ได้รับผลกระทบอันสืบเนื่องจากเหตุการณ์ความไม่สงบในจังหวัดชายแดนภาคใต้พ.ศ. ๒๕๕๖ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไปข้อ๓ ในระเบียบผู้ได้รับความเสียหาย หมายความว่าบุคคลซึ่งได้รับความเสียหายถึงแก่ชีวิตหรือร่างกาย หรือจิตใจหรือทรัพย์สินเนื่องจากการกระทำความผิดอาญาของผู้อื่นอันสืบเนื่องจากเหตุการณ์ความไม่สงบในจังหวัดชายแดนภาคใต้ผู้ได้รับผลกระทบ หมายความว่า ทายาทของผู้ได้รับความเสียหายอันสืบเนื่องมาจากเหตุการณ์ความไม่สงบในจังหวัดชายแดนภาคใต้ข้อ๔ การช่วยเหลือผู้ได้รับความเสียหายและผู้ได้รับผลกระทบตามระเบียบนี้ไม่ตัดสิทธิหรือประโยชน์ที่ผู้นั้นได้รับตามกฎหมายอื่น หรือตามมติคณะรัฐมนตรีข้อ๕ การให้ความช่วยเหลือผู้ได้รับความเสียหายและผู้ได้รับผลกระทบรวมทั้งการดำเนินงานต่าง ๆ ตามระเบียบนี้ ให้ใช้เงินจากงบประมาณรายจ่ายประจำปีของศอ.บต.ข้อ๖ ในการให้ความช่วยเหลือตามระเบียบนี้ ให้ศอ.บต. ดำเนินการโดยกำหนดยุทธศาสตร์ แผนปฏิบัติการงบประมาณและหน่วยงานในการช่วยเหลือที่เป็นระบบเปิดมีความคล่องตัวในการบูรณาการทั้งหน่วยงานของรัฐและภาคประชาสังคมรวมทั้งมีระบบสารสนเทศเพื่อให้การช่วยเหลือมีประสิทธิภาพ ประสิทธิผลนำไปสู่การแก้ไขปัญหาจังหวัดชายแดนภาคใต้ข้อ๗ หลักเกณฑ์การให้ความช่วยเหลือผู้ได้รับความเสียหายและผู้ได้รับผลกระทบให้ดำเนินการช่วยเหลือสิ่งของหรือจ่ายเป็นเงินโดยคำนึงถึงสภาพและเหตุการณ์ตามความเหมาะสม ดังนี้(๑)ค่าช่วยเหลือในการรักษาพยาบาลรวมทั้งการส่งต่อเพื่อฟื้นฟูผู้พิการหรือฟื้นฟูสมรรถภาพทางร่างกาย จิตใจและการติดตามเยี่ยมเยียน ให้จ่ายเท่าที่จ่ายจริงด้านการรักษาพยาบาล(๒)ค่าจัดการศพผู้เสียชีวิต(๓)ค่าซ่อมแซมที่อยู่อาศัย(๔)ค่าการประกอบอาชีพ(๕)ค่าช่วยเหลือการขาดประโยชน์ทำมาหาได้ในระหว่างที่ไม่สามารถประกอบการงานได้ตามปกติอัตราค่าช่วยเหลือตาม (๑) - (๕) ให้เป็นไปตามรายการท้ายระเบียบนี้ข้อ๘ กรณีที่มีเหตุผลจำเป็นต้องช่วยเหลือเป็นกรณีพิเศษนอกเหนือหลักเกณฑ์ที่กำหนดไว้ตามระเบียบนี้ให้เป็นอำนาจหน้าที่ของเลขาธิการ ศอ.บต.ข้อ๙ ให้เลขาธิการ ศอ.บต.มีอำนาจแต่งตั้งคณะกรรมการช่วยเหลือประชาชนผู้ได้รับความเสียหายและผู้ได้รับผลกระทบอันสืบเนื่องจากเหตุการณ์ความไม่สงบในจังหวัดชายแดนภาคใต้อย่างน้อยต้องประกอบด้วย ข้าราชการฝ่ายพลเรือน ข้าราชการตำรวจ ข้าราชการทหารผู้ทรงคุณวุฒิด้านการแพทย์ ด้านการศาสนาหรือสังคมสงเคราะห์และด้านประชาสังคมที่มีประสบการณ์เป็นที่ประจักษ์หรือผู้ที่เลขาธิการ ศอ.บต.มอบหมาย เพื่อดำเนินการตามระเบียบนี้ตามสมควรโดยให้คณะกรรมการมีอำนาจแต่งตั้งอนุกรรมการเพื่อช่วยเหลือการทำงานของคณะกรรมการค่าตอบแทนของคณะกรรมการหรืออนุกรรมการให้เป็นไปตามที่กระทรวงการคลังกำหนดข้อ๑๐ ในกรณีที่ผู้ได้รับความเสียหายหรือผู้ได้รับผลกระทบไม่เห็นด้วยกับคำวินิจฉัยของคณะกรรมการ หรืออนุกรรมการให้มีสิทธิยื่นอุทธรณ์ต่อเลขาธิการ ศอ.บต. ภายในเก้าสิบวันนับแต่วันที่ได้รับแจ้งคำวินิจฉัย และคำวินิจฉัยของเลขาธิการ ศอ.บต. ให้เป็นที่สุดข้อ๑๑ ในการดำเนินการตามระเบียบนี้ ให้ศอ.บต. จัดทำข้อสรุปผลการดำเนินการปัญหา อุปสรรคและข้อเสนอแนะในการช่วยเหลือผู้ได้รับความเสียหายและผู้ได้รับผลกระทบเสนอต่อกพต. ทุกปีข้อ๑๒ ให้เลขาธิการ ศอ.บต.เป็นผู้รักษาการตามระเบียบนี้ประกาศ ณ วันที่ ๑๒กรกฎาคม พ.ศ. ๒๕๕๖พันตำรวจเอก ทวี สอดส่องเลขาธิการศูนย์อำนวยการบริหารจังหวัดชายแดนภาคใต้[เอกสารแนบท้าย]๑.รายการท้ายระเบียบศูนย์อำนวยการบริหารจังหวัดชายแดนภาคใต้ว่าด้วยการคุ้มครองสิทธิเสรีภาพอำนวยความเป็นธรรมและช่วยเหลือประชาชนผู้ได้รับความเสียหายและผู้ได้รับผลกระทบอันสืบเนื่องจากเหตุการณ์ความไม่สงบในจังหวัดชายแดนภาคใต้พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๓ สิงหาคม ๒๕๕๖โชติกานต์/ผู้ตรวจ๒ กันยายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๐๒ ง/หน้า ๑/๒๐ สิงหาคม ๒๕๕๖